Cantata BWV 131
AUS DER TIEFEN RUFE ICH, HERR, ZU DIR
(De Profundis Alemany)
Cantata Penitencial 
Estrenada: 1707 (possiblement amb motiu de l'incendi de Mühlhausen)
Text: Psalm 130 i dues estrofes d'un himne de Bartholomäus Ringwaldt
1. COR
Des de l'abisme us crido, Senyor; 
Senyor, escolteu la meva veu; 
permeteu que la vostra orella estigui atenta 
a la veu de la meva súplica. 
***
2. ARIOSO (Baix)
Si teníeu en compte les culpes, 
Senyor, qui es podria sostenir? 
Però en vós es troba el perdó; 
per això hom té temor de vós.
CORAL (Soprano)
Teniu pietat de mi, carregat amb aquest pes,
alliberau-ne el meu cor,
puix que ja n'heu donat satisfacció
a la creu amb dolors de mort,
i de manera que jo amb gran pena
no m'enfonsi sota el meus pecats,
ni desesperi eternament.
***
3. COR
Espero en el Senyor,
la meva ànima hi espera
i confio en la seva paraula. 
***
4. ÀRIA (Tenor)
La meva ànima espera en el Senyor, 
des de la sentinella del matí fins a la següent.
CORAL (Contralt)
I com que en el meu pensament,
com ja me n'he plangut,
sóc un afligit pecador
rosegat per la consciència,
voldria dins la vostra sang
ser netejat de les meves culpes,
com David i Manassès. 
***
5. COR
Israel, confia en el Senyor, 
perquè en el Senyor hi ha la misericòrdia 
i la redempció generosa,
i és ell qui redimirà Israel,
de tots els seus pecats.
Traducció dels corals i adaptació, d'acord amb el text alemany, 
del psalm 130 en versió dels monjos de Montserrat, 
per Gabriel de la S. T. Sampol.
CataBach.com
La pàgina en català de JS Bach